Ivo Toman (podnikateľ)

Ing. Ivo Toman (* 1966, Frýdek-Místek) je český podnikateľ, zakladateľ medzinárodnej spoločnosti Taxus International a autor radu motivačných knih a nahrávok.

 Životopis 
Narodil sa so zdravotným handicapom – trpel Touretteovym syndrómom. V 6 rokoch dostal meningitídu.

V škole bol kvôli svojmu zdravotnému handicapu často terčom posmeškov. Učenie sa mu znechutilo a uvažoval o zmene školy, k čomu nakoniec nedošlo. Situáciu pomohol vyriešiť učiteľ so znalosťami psychológie, ktorý ho dokázal znovu motivovať k učeniu. Od tejto chvíle sa jeho prospech značne zlepšil. 

Po maturite na gymnáziu odišiel na vysokú školu do ZvolenA, ktorú dokončil v roku 1988.

Vo svojich 21 rokoch si po stretnutí so spolužiakom, ktorý mal tiež zdravotný problém, uvedomil akým spôsobom Má čeliť svojmu handicapu. Problémom nebol samotný Tourettov syndróm, ale jeho osobný postoj. Túžba zmeniť svoj postoj k zdravotnému stavu predstavovala silnú motiváciu a preto začal študovať knihy o marketingu, osobnom rozvoji a psychológiu. Čítal životopisy úspešných osobností a zistil prekvapujúce fakty: väčšina najúspešnejších a najbohatších ľudí svoj vplyv a majetok nezdedili, ale dosiahla ich vlastnou cieľavedomosťou. Jedna štvrtina z týchto úspešných ľudí mala vážny zdravotný handicap.

Po roku 1989 sa stal predajcom v priamom predaji. Úspech sa nedostavil ihneď. Privatizoval stolársku dielňu v Havířove, čím sa vo svojich 29 rokoch dostal do miliónových dlhov. V nasledujúcom zložitom období musel nájsť cestu, ako zarobiť 60 000 českých korún mesačne na výplaty a až potom pre seba.  

Založil firmu Taxus International v ktorej rozvíja svoje skúsenosti z odboru osobného rozvoja a psychológie. Začal s potravinovými doplnkami, neskôr firma expandovala na Slovensko a do Maďarska s ďalšími produktmi. V roku 2002 sa presťahoval do Prahy. So svojou manželkou Martinou Králíčkovou začal vyvíjať revolučnú výučbu angličtiny, ktorú v roku 2004 uviedol do praxe na slovenský aj zahraničný trh.

Ivo Toman organizuje motivačné kurzy a vedie školenia v odbore osobného rozvoja. Napísal niekoľko kníh a nahral niekoľko vzdelávacích audio a video programov. Netradičné metódy osobného rozvoja jednotlivcov a marketing zhrnul na prelome rokov 2006/2007 do nového vzdelávacieho videoprogramu s názvom Instinkt zabijáka, ktorý nachádza uplatnenie vo firmách zúčastňujúcich sa konkurenčného boja.

Ivo Toman prispieva časťou svojich príjmov na charitu osobám so zdravotným postihnutím.

V roku 2008 bol ocenený zaradením do Almanachu 1000 Leaders of Czech Republic.
V roku 2009 získal cenu malého delfína od Českej marketingovej spoločnosti ako Marketer roku 2009.
29. marca 2012 bol v Bratislave vyhlásený za Najpredávanejšieho autora roka 2011 v sieti kníhkupectiev Panta Rhei.

 Publikácie 
 Knihy
 O úspěchu - „co vede k úspěchu a naopak“.
 Motivace zvenčí je jako smrad - kniha s podtitulem „...za pár hodin se vyvětrá“
 Debordelizace hlavy – kniha s podtitulem „Zprimitivněte k úspěchu“
 Úspěšná sebemanipulace - kniha s podtitulem „Tajemství vnitřní mluvy“

 Jak začít multi level marketing - strašák nebo příležitost
 Jak budovat multi level marketing - kudy cesta vede a kudy ne
 Stroj na peníze 1 – Námitky a jak na ně
 Stroj na peníze 2 – Ruské kolo

 Motivačné CD
 Pozitivní myšlení... není pro každého
 Proč jen 5 % lidí uspěje
 Závist... si musíš zasloužit
 Jak začít multi level marketing - strašák nebo příležitost (podle stejnojmenné knihy)
 CD Ivo Toman O úspěchu
 DVD Ivo Toman O úspěchu

 Videoškolenia
 1. Díl - Strategie
 2. Díl - Marketing
 3. Díl - Nabídka, která opravdu prodává
 4. Díl - Zavádění změn ve fimách

 Referencie 

 Pozri aj 
 Marketing

 Externé odkazy 
 Ivo Toman 

Kategória:Narodenia v 1966
Kategória:Osobnosti z Frýdku-Místku
Kategória:Českí podnikatelia